ΓΡΑΠΤΗ ΕΡΩΤΗΣΗ E-2360/02

υποβολή: Charles Tannock (PPE-DE) προς την Επιτροπή

(2 Αυγούστου 2002)

Θέμα: Αεροπορική ασφάλεια μετά την καταστροφή του berlingen

Μετά τη σύγκρουση ενός ρωσικού επιβατηγού αεροσκάφους και ενός αεροσκάφους μεταφοράς εμπορευμάτωνπεράνω του berlingen στις αρχές του Ιουλίου όπου έχασαν τη ζωή τους 71 άτομα ως επί το

πλείστον παιδιά εντοπίσθηκαν ορισμένες ατέλειες του συστήματος. Οι ατέλειες αυτές περιελάμβαναν την απενεργοποίηση ενός συστήματος προειδοποίησης συγκρούσεως όπως και ένα τηλεφωνικό σύστημα στην έδρα της Ζυρίχης των ελβετικών αρχών ελέγχου εναέριας κυκλοφορίας, καθώς και μία αδικαιολόγητη απουσία ενός ελεγκτή κατά τη στιγμή της σύγκρουσης. Επιπλέον,πάρχουν πληροφορίες ότι το ραντάρ που χρησιμοποιούν οι ελβετικές αρχές δεν ανταποκρίνεται στις προδιαγραφές του Eurocontrol.

Υπό την επιφύλαξη των ευρημάτων σχετικά με το ατύχημα, ποια διδάγματα πιστεύει η Επιτροπή ότι μπορεί να αποκομίσει η Ευρωπαϊκή Ένωση από την καταστροφή και ποιες θα είναι οι επιπτώσεις κατά τη γνώμη της Επιτροπής στις προτάσεις για τον ενιαίο ουρανό, με ιδιαίτερη αναφορά στην ποιότητα του ραντάρ εδάφους και στα συστήματα προειδοποίησης συγκρούσεως επί του αεροσκάφους·

Απάντηση της κας de Palacio εξ ονόματος της Επιτροπής

(15 Οκτωβρίου 2002)

Σύμφωνα με τα μέχρι στιγμής διαθέσιμα στοιχεία, το ατύχημα συνέβη σε τμήμα του εναέριου χώρουπεράνω του γερμανικού εδάφους, του οποίου, όμως, τη διαχείριση έχει αναλάβει η ελβετικήπηρεσία εναέριου ελέγχου, κατ'εφαρμογήν της συμφωνίας μεταξύ των δύο χωρών, σε στιγμή κατά την οποία η εναέρια κυκλοφορία δεν ήταν ιδιαίτερα επιβεβαρυμένη και λίγο μετά τη διέλευση από την εναέρια διαχωριστική γραμμή μεταξύ του γερμανικού τομέα και του τομέα που διαχειρίζεται η Ελβετία, δηλ. κατά τη μετάβαση του ρωσικού αεροπλάνου από την αρμοδιότητα του ενός κέντρου στην αρμοδιότητα του άλλου. Οι προτάσεις της Επιτροπής για τη δημιουργία του ενιαίου ουρανού(1) περιλαμβάνουν μέτρα εναρμόνισης, σε ευρωπαϊκό επίπεδο, του ορισμού του ανώτερου εναέριου χώρου και δημιουργίας, κατά τρόπο συνεκτικό και εναρμονισμένο, λειτουργικών συγκροτημάτων εναέριου χώρου· αυτό θα επέτρεπε, σε μακροπρόθεσμη βάση, τον περιορισμό των μεταβάσεων από ένα έλεγχο σε άλλον, καθώς και την ευθυγράμμιση των διαδικασιών διάβασης των τομέων διαφορετικών χωρών, δεδομένου ότι οι εν λόγω διαβάσεις συνιστούν διακοπή διαδικασίας και, ως εκ τούτου, εγκυμονούν κινδύνους.

Η πρόταση της Επιτροπής για την διαλειτουργικότητα του Ευρωπαϊκού Δικτύου Διαχείρισης της Εναέριας Κυκλοφορίας (η οποία αποτελεί τμήμα της δέσμης προτάσεων για τη δημιουργία του ενιαίου ευρωπαϊκού ουρανού) θα μπορούσε, επίσης, να έχει θετικές συνέπειες εις ό,τι αφορά τον χερσαίο εξοπλισμό (ραντάρ). Η ανάπτυξη της διαλειτουργικότητας του εξοπλισμού και των διαδικασιών αναμένεται να έχει θετικές συνέπειες για τη βιομηχανία σε όλη την ευρωπαϊκή γεωγραφική σφαίρα, πολύ περισσότερο δε που η Ελβετία συμμετέχει στη δημιουργία του ενιαίου ουρανού και που η συμφωνία Κοινότητας-Ελβετίας προβλέπει την εκ μέρους της Ελβετίαςιοθέτηση τμήματος του κοινοτικού κεκτημένου σε θέματα εναέριων μεταφορών.

Στο πλαίσιο της πολιτικής της στον τομέα της έρευνας, η Επιτροπή εργάζεται, εδώ και αρκετά χρόνια, για τη δημιουργία μέσων ικανών να βελτιώσουν τη γνώση, εκ μέρους των πιλότων, του πτητικού περιβάλλοντος, καθώς και το επίπεδο και την εγκυρότητα των πληροφοριών που παρέχονται στον πιλότο και στον ελεγκτή. Η εφαρμογή των νέων αυτών μέσων και διαδικασιών αναμένεται να αναβαθμίσει την ασφάλεια, αποδεσμεύοντας, εκ παραλλήλου, αποθέματα δυναμικότητας.

(1) COM(2001)123 τελικό και COM(2001)564 τελικό.